صح العراق انجرح بس هذا مو مقياس
النخل من ينجرح مايشتكي من الفاس
مادام اسمنه علم يعني احنا احنا تاج الراس
ينقاس بينا الذهب مو بالذهب ننقاس
علمني جرح الوطن اضرب مثل للناس
الخوه مو بالعدد الخوه رفعت راس
بغداد ضحكه شمس بغداد هلهوله
بغداد ليش الدمع صاير الج سوله
بغداد شنو هل الصببر وج خلكج شطوله
بغداد انت الامل بغداد انت الحيل
بغداد لزم يجيلج صبر مهما يطول لليل
اني عراقي ابن العراقيه
اني ابويه سني وامي شيعه
وجاري مسيحي وجارتي صبيه
والكردي اخويه والتركماني منه وبيه
اني ابن الشهامه الاعظميه
واهل بغداد وزيونه منبع الحنيه
يكولون العراق انتهى وراح
اكوللهم لا لي هسة عطره يفوح من القداح
يكولون العراق الم وعذاب وجراح
اكوللهم الفرح موجود وبيدنا المفتاح
يكولون شلون والعبوات والمفخخات وكل واحد شايل سلاح
اكوللهم إذا صرنا كلب على كلب
وأيد وحدة نبني بلدنا وننشد موطني بعالي الصوت وصياح
ونكول للعالم إلي تراهنوا على نهايتنا
المستقبل إلنا وكل همنا زاح
العراقي ذهب
العراقية الماس
العراقي وفه
العراقية إحساس.
العراقيين رغم الظروف يبقون أحسن
ناس
الوطن موسلعــه رخيصه وبالدكاكين
الوطن روحي ومهجتي وساكن العين
الوطن امـــــي وابوي وجاري الزين
الوطن ديني وصلاتي وخوتي الاثنين
الوطن غالي غلاته المــــاي والطين
الوطن لـــو طاح تذبحني السجاجين الوطن
هذا العـــــــراق البيه نهرين
طبع دجله وفرات التـــــجري للحين
الوطن ريتي وهويتــــي وهو المعين
الوطن حلـــــم الطفوله ومهد الاسنين